Fæstir þekkja sjálfan sig nógu vel . Það boðar ekki gott þar sem það mun koma dagur þar sem gervigreindin mun þekkja þig betur en þú sjálfur . Skugginn þinn eru ákveðnir ómeðvitaðir eiginleikar við þig sem þú hefur þrýst niður útaf óþægindum sem eru að hafa ómeðvituð áhrif á þitt líf . Að verða meðvitaðari um skuggann sinn Það getur verið óþæginlegt að þekkja sínar dimmu hliðar og að samþykkja þá eiginleika við sjálfan sig . Hugsanlega ertu sjálfselskur , öfundsjúkur , gráðugur , bitur , óöruggur og fjandsamur einstaklingur . Hugsanlega finnst þér erfitt að samþykkja þessa eiginleika við þig . Lífið er nógu erfitt fyrir ! Þegar við hugsum um fangabúðirnar í Auschwitz , þá ímyndum við flest okkur að við séum fangar í búðunum . Hvað lætur þig halda að þú sért fanginn en ekki fangavörðurinn ? Sjálfsþekking getur meðal annars bætt leiðtogahæfni , persónulegan vöxt , getuna að setja sig í spor annarra , sköpunargáfu , sjálfsumhyggju og minnkað líkur á kulnun . Hver einasta vegferð í átt að sjálfþekkingu er sérstök . Hvort sem það er að fara í þjálfunarsálfræðitíma , fara til sálfræðings eða til markþjálfa , þá færðu þar tíma og öruggt svæði til að segja frá þér án þess að vera dæmd / ur . Að spyrja aðra Getur verið góð leið að spyrja sína nánustu einstaklinga um persónuleikann sinn . Það þarf ekki að vera eitthver sjálfsmeðvitundarbók eða grein sem þú þarft að lesa . Ég elska að vera meðvitaðari og þekkja sjálfan mig betur og betur með hverjum deginum . Þetta er vinna sem mun halda áfram út lífið . Þekktu sjálfan þig .